கேள்வி: டி. வி. நாராயணசாமி - வாழ்க்கை பற்றி விளக்கவும்.
பதில்: டி. வி. நாராயணசாமி பிரித்தானிய இந்தியாவின், சென்னை மாகாணம் எட்டையபுரம் அருகே உள்ள சிந்தலைக்கரை துரைசாமிபுரத்தில் 1921 ஆகத்து 21 அன்று பிறந்தார். இவரது பெற்றோர் கிராம முனிசீப் வீரப்பன், வேளம்மாள் இணையராவர். எட்டையபுரம் இளைய மன்னர் காசி விசுவநாத பாண்டியனின் ''தேவராஜ ஜெகதீச பால கான சபா'' என்னும் நாடக்குழுவில் டி. வி. நாராயணசாமி தன் பத்தாவது வயதில் இணைந்தார். பின்னர் ''டி. கே. எஸ் நாடகக் குழு''வில் இணைந்தார். தி. க. சண்முகம் இவரை தேர்ந்த நடிகராக்கினார். அப்போது அவ்வை டி.கே. சண்முகத்தின் நாடகங்கள் பற்றி நல்ல விமர்சனங்களை அண்ணா எழுதிவந்தார். அவற்றைப் படித்துப் பார்த்த டி. வி. நாராயணசாமி 1940 இல் ஈரோடு குடியரசு அலுவலகத்தில் ஈ. வெ. இராமசாமி, கா. ந. அண்ணாதுரை சந்தித்தார். அண்ணாவிடம் ''உங்கள் எழுத்து கலை நயத்தோடு இருக்கிறது. நீங்கள் நாடகம் எழுதி, அதில் நான் நடிக்கவேண்டும் என விரும்புகிறேன்'' என்றார். பின்னர் அண்ணா ''காஞ்சி திராவிட நடிகர் கழகம்'' தொடங்கினார். பின்னர் அண்ணா தன்னை கலை உலகைப் பற்றியும் சிந்திக்கவைத்தவர் என்று டி.வி.என்னைப் புகழ்ந்தார். 1944 பெப்ரவரி 19 அன்று கும்பகோணத்தில் இரா. நெடுஞ்செழியன் தலைமையில் நடந்த ''திராவிட மாணவர் முதல் மாநாட்டில்'' கலந்து கொண்டு அண்ணாவைச் சந்தித்தார். அண்ணா இவரை மாநாட்டில் அறிமுகம் செய்துவைத்தார். 1945 இல் அண்ணா சந்திரமோகன் அல்லது சிவாஜி கண்ட இந்து இராஜ்யம் என்ற நாடகத்தை எழுதினார். அதை அந்த ஆண்டு திசம்பர் 15 அன்று நடக்கும் சுயமரியாதை மாநாடாட்டில் பெரியாரின் தலைமையில் அரங்கேற்ற அண்ணா விரும்பினார். அந்த நாடகத்தை தயாரித்து வழங்கும் பொறுப்பை டி. வி. நாராயணசாமியிடம் ஒப்படைத்தார். அந்த நாடகத்தில் சிவாஜியாக நடிக்க நாராயணசாமி ம.கோ.இரா.வை அணுகினார். அவர் ஆர்வமுடன் ஒப்புக் கொண்டார். ஆனால் பின்னர் அதில் இருந்து பின்வாங்கினார். அதன் பிறகு சிவாஜி கணேசன் சிவாஜி வேடத்தில் நடிக்கவைத்தார். எஸ். எஸ். ராஜேந்திரன் நான் வந்த பாதை (எஸ். எஸ். ராஜேந்திரனின் தன்வரலாறு), அகநி வெளியீடு முதற் பதிப்பு செப்டம்பர் 2016 பக்கம் 63-65 அந்த நாடகத்தில் அண்ணா காகபட்டராகவும், டி. வி. நாராயணசாமி சந்திரமோகனாகவும் நடித்தனர். அந்த நாடகத்தில் சிவாஜியாக நடித்து பெரியாரின் பாராட்டுதலைப் பெற்று அதன் பிறகு கணேசன் சிவாஜி கணேசனாக ஆனார்.
கேள்வி: டி. வி. நாராயணசாமி - திரைப்பட வாழ்வு பற்றி நீங்கள் என்ன அறிந்துள்ளீர்கள்?
பதில்: சென்னை விக்டோரியா பொது மண்டபம் என். எஸ். கிருஷ்ணன் தலைமையில் ''சந்திரோதயம்'' நாடகம் நடைபெற்றது. அதில் அண்ணாவும், டி. வி. நாராயணசாமியும் நடித்தனர். அப்போது திரைப்படங்களில் நடிக்க டி. வி. நாராயணசாமிக்கு உதவுமாறு என். எஸ். கிருஷ்ணனிடம் அண்ணா பிரிந்துரைத்தார். அதன் பிறகு ஜுபிடர் பிக்சர்ஸ் திரைப்படங்களில் நடிக்கும் வாய்ப்பை என்.எஸ். கிருஷ்ணன் நாராயணசாமிக்குப் பெற்றுத் தந்தார். 1950 ஆம் ஆண்டு ஏ. வி. எம் நிறுவனத்தின் பல படங்களில் நடிக்க நாராயணசாமி ஒப்பந்தம் செய்யப்பட்டார். பராசக்தி (திரைப்படம்) படத்தில் மேடைப் பேச்சாளராக நடித்தார். அதைத் தொடர்ந்து பல படங்களில் நடித்தார்.
கேள்வி: டி. வி. நாராயணசாமி - அரசியல் வாழ்வு குறித்து விரிவாக சொல்லுங்கள்.
பதில்: 1965 இந்தித் திணிப்பு எதிர்ப்புப் போராட்டம் கலந்து கொண்டு டி. வி. நாராயணசாமி சிறை சென்றார். 1967 ஆம் ஆண்டு சென்னை மாநிலத்துக்கு நடந்த சட்டமன்றத் தேர்தலில் தி.மு. க சார்பில் தியாகராய நகர் (சட்டமன்றத் தொகுதி) போட்டியிட டி. வி. நாராயணசாமி கட்சியால் தேர்ந்தெடுக்கபட்டார். ஆனால் கூட்டணிக் கட்சியான தமிழரசுக் கழகம் தலைவர் ம. பொ. சிவஞானம் அத்தொகுதியில் போட்டியிட விரும்பியதால் டி. வி. நாராயணசாமி அத்தொகுதியை விட்டுக்கொடுத்தார்.
கேள்வி: டி. வி. நாராயணசாமி - வகித்த பதவிகள் குறித்து விரிவாக சொல்லுங்கள்.
பதில்: * தமிழ்நாடு சட்ட மேலவை உறுப்பினர் (1968 - 1974) * தென்னிந்திய நடிகர் சங்கம் பொதுச்செயலாளர், பொருளாளர் * அரசு பொதுமருத்துவமனை ஆலோசனைக் குழுத் தலைவர் * தமிழ்நாடு இயல் இசை நாடகமன்றச் செயலாளர் * மத்திய சங்கீத நாடக அகாடமி பொதுக்குழு உறுப்பினர்